Tonga

Tonga (bahasa Tonga: ; nama penuh Puleʻanga Fakatuʻi ʻo Tonga) ialah sebuah negara kepulauan di bahagian selatan Lautan Pasifik sekitar satu pertiga jarak perjalanan antara New Zealand dan Hawaii. Tonga terletak di sebelah selatan Samoa dan timur Fiji. Negara ini terdiri dari 176 pulau, 36 di antaranya berpenghuni. Pulau terbesarnya ialah Tongatapu.

Tonga menjadi sebuah perlindungan Britain pada 18 Mei 1900 berdasarkan Perjanjian Persahabatan. Status ini berakhir pada 4 Jun 1970 ketika Tonga mengisytiharkan kemerdekaannya. Komisen Tinggi United Kingdom di Tonga yang telah didirikan sejak 1901 akan ditutup pada 2006.

Dalam pelbagai bahasa Polinesia, erti kata Tonga ialah "selatan"; dalam hal Tonga, hal ini merujuk kepada kepulauan Tonga yang merupakan kepulauan paling selatan di Polinesia.

Sejarah 

Sebuah kelompok berbahasa Austronesia berkaitan dengan pembangunan arkeologi yang dikenal sebagai budaya Lapita tiba dan menetap di Tonga pada sekitar 1500-1000 SM. Cendekiawan telah banyak berdebat tentang waktu tepat penetapan terawal Tonga, tetapi teknik pentarikhan torium membuktikan petempatan terawal wujud sejak 888 SM ± 8 tahun di Nukuleka. Tidak banyak yang diketahui tentang Tonga sebelum penjajahan golongan Eropah kerana masyarakat prapenjelajahan tidak mempunyai sistem tulisan, tetapi sejarah lisan berjaya diwarisi hingga dapat dicatat oleh pihak penjelajah Eropah.

Pada abad ke-12 Tonga, pembesar orang Tonga terpenting, Tuʻi Tonga memiliki reputasi di seluruh Pasifik tengah, iaitu di Niue, Samoa, Rotuma, Wallis dan Futuna, New Caledonia dan Tikopia, menyebabkan beberapa sejarawan mengusulkan idea tentang sebuah empayar Tuʻi Tonga.

Pertemuan pihak Eropah dengan masyarakat Tonga bermula pada tahun 1616 dengan penjelajah Belanda Willem Schouten dan Jacob Le Maire (yang disebut di pulau utara Niuatoputapu), dan tahun 1643 dengan Abel Tasman (yang mengunjungi Tongatapu dan Haapai). Kemudian, pengunjung Eropah penting mula tiba termasuk James Cook dari Angkatan Laut Inggeris pada tahun 1773, 1774, dan 1777, Alessandro Malaspina (Angkatan Laut Sepanyol) pada 1793, pihak mubaligh London pada 1797, dan paderi Methodist Rev. Walter Lawry pada 1822. Pihak penjelajah Amerika tiba di Tonga pada 1840.

Geografi 

Tonga ialah negara kepulauan dengan Nukuʻalofa sebagai ibu kota yang terletak sekitar 1770 km timur laut dari Auckland, kota terbesar New Zealand, dan 690 km dari Suva, ibu kota Fiji. Jumlah keluasan negara adalah sekitar 748 km² dengan 30 km² yang terdiri dari air. Negara ini memiliki 169 buah pulau; hanya 36 buah pulau yang dihuni secara kekal. Hal ini bererti bahawa hanya di bawah 80% (670 km ²) wilayah dihuni terdiri dari tiga kelompok utama pulau: Tonga di selatan, di mana lebih daripada separuh jumlah penduduk negara tinggal, Vava'u di utara, dan Ha'apai di tengah. Dalam aspek pentadbiran, Tonga terbahagi kepada lima buah bahagian: 'Eua, Ha'apai, Niuas, Tongatapu, dan Vava'u.

Pulau-pulau asal vulkanik adalah pergunungan, sumber koral yang datar. Tanah di Tonga adalah subur dan cocok bagi pertanian pisang, kelapa dan kelapa. Titik tertinggi negara terletak di pulau Kao dan mencecah ketinggian 1,033 meter.

Iklim negara terdiri daripada cuaca yang beriklim hutan hujan tropika, dengan musim panas yang sangat hangat. Keadaan iklim tahunan di Tonga adalah seperti dalam jadual di bawah:

Politik 

Tonga ialah sebuah negara raja berperlembagaan, dengan raja Tonga kini ialah Tupou VI yang ditabalkan sebagai Raja sejak 2015, meskipun pemerintahannya bermula sejak Mac 2012, dan merupakan keturunan raja pertama, George Tupou I yang memerintah pada abad ke-19. Tonga ialah satu-satunya negara beraja di Oceania. Sementara itu, Perdana Menteri memegang kuasa sebagai ketua kerajaan negara.

Ekonomi 

Pertanian di Tonga menyumbang kepada kira-kira 30% KDNK negara, dengan keluaran-keluaran utama termasuk kelapa, ubi kayu, ubi keledek dan sayuran. Sebahagian besar ekonomi Tonga adalah bergantung kepada kiriman wang daripada golongan Tonga di luar negara seperti Australia, New Zealand dan Amerika Syarikat.

Rujukan

Pautan luar 

 
 

Negara dan wilayah berbahasa Inggeris
Negara pulau